ખેર તમે તો મને ઓળખતા નથી, એટલે જ મારો પરિચય તમને આપું છું, આમ તો મારે પાસે મારા પરિયય જેવું કઈ જ નથી, હું અમદાવાદમાં ત્રીસ વર્ષથી રહુ છું, મારી પાસે આધારકાર્ડ સહિતના તમામ પુરાવા છે છતાં પોલીસે મારી પાસે મારી ઓળખના પુરાવા અનેક  વખત માંગ્યા છે દરેક વખતે પોલીસ મારી સામે શંકાની નજરે જુવે કારણ મારી પાસે હું માણસ હોવાની કોઈ ઓળખ નથી, હું અમદાવાદના આશ્રમરોડ ઉપરની ફુટપાથ ઉપર ચાની લારી ચલાવું છું, મારી કડક ચાના આશીક રસ્તે પસાર થતાં મજુરથી લઈ કોટશુટમાં ફરતા કારના માલિકો પણ છે.